» Acte d'imposició de beques | Institució Familiar d'Educació\nLes alumnes de 2n de Batxillerat han celebrat amb aquest acte el tancament d'aquesta etapa acadèmica a l'Arabell."\nActe d'imposició de beques\nEl paer en cap, Àngel Ros, ha estat el padrí de la XXXI Promoció de 2n de Batxillerat del col·legi Arabell de Lleida. El centre educatiu ha organitzat aquest diumenge un acte acadèmic en què l’alcalde, juntament amb la directora del centre, Isabel Traver, ha imposat les beques a les 21 alumnes que culminen el seu procés d’educació i d’aprenentatge en el centre. En el discurs que ha pronunciat sobre “L’educació: garantia de valors”, l’alcalde ha deixat palès que l’escola, la família i la ciutat són la base de l’educació. Des de l’educació infantil fins a la Universitat o al FP, ha indicat, el centre educatiu contribueix a formar els alumnes com a persones i com a futurs professionals i són anys que formen part de la marca personal de cadascú. El bagatge intel·lectual i humanístic s’alimenta també de la família. I, ha afegit, que la societat i les ciutats també actuen amb coresponsabilitat educativa difonent valors cívics, de convivència i de pluralitat, entre altres. Àngel Ros ha afirmat que el futur de les persones i de les societats està lligat a l’educació i, per aquest motiu, s’ha de garantir el coneixement. Alhora, “les societats evoluciones i creixen amb les persones que el formen”, ha dit, pel que “sense els valors humans no hi ha progrés”.\nEn les paraules que ha dirigit als alumnes, a les seves famílies i a la comunitat educativa, l’alcalde ha incidit en els tres conceptes que considera que són els indicadors de progrés d’una societat: la ciència, l’art i la solidaritat. Ha assegurat que “la combinació encertada d’aquets sabers és la millor recepta per al desenvolupament integral de les persones” i ha detallat que la ciència s’ha d’entendre com a creador de progrés científic, tecnològic i econòmic; l’art, com a formació de sensibilitat i de gaudi de la bellesa, així com de creador de riquesa, d’ocupació i d’indústria cultural, i la solidaritat amb l’educació en valors, la convivència, la cohesió social i l’humanisme.\nA això s’han d’afegir els coneixements d’altres llengües i altres cultures, que faran que els alumnes competeixin en bones condicions. Àngel Ros ha encoratjat les joves ser valentes i fomentar el seu esperit emprenedor per buscar oportunitats i buscar la seva aportació a la societat en base a la seva educació.\nUna de les definicions que Ros ha exposat en el seu discurs, ha estat ”educar és formar per ser lliures i responsables”, fent referència a les paraules de l’exdirector general de la Unesco, Federico Mayor Zaragoza, qui fa una setmana va assenyalar en la seva visita a Lleida per donar suport a la candidatura de la Seu per esdevenir Patrimoni de la Humanitat. Ha explicat que la llibertat s’obté amb amor i que la responsabilitat s’ha de basar en el respecte i el deure cap als demés i cap a la societat.\nEl lema de la promoció d’enguany ha estat “Cogita, crede, somnia!” (coneix, creu, somia). La delegada del curs, Marta Bisart, ha fet una exposició parlant de les diferents etapes educatives del grup d’alumnes que avui han rebut les beques i ha agraït l’esforç que els han dedicat les famílies i el centre, el qual també ha destacat la comunitat educativa.\nDurant l’acte, l’alcalde ha rebut la Beca d’Honor. I també s’ha reconegut amb la beca d’honor, Montse Piqué, pels 10 anys treballant al centre, amb les mencions de 25 anys a Flora Grífol i Gemma Llovera. L’acte, al qual ha assistit la tinent d’alcalde Montse Parra i que ha estat precedit per una missa al mateix centre, ha acabat amb el cant “Gaudeamus igitur”.


Setembre – 2014 – Compromís per L'Eliana\nCOMPROMÍS DENUNCIA EL MAL ESTAT DEL CLAVEGUERAM I DELS BARRANCS A L’ELIANA\n37 l/m² en poc més de mitja hora crea el caos al nostre municipi. Aquest matí ens hem despertat amb una gran ploguda, que de per sí no deuría de ser noticia. El que passa es que donat el temps…\nAquest diumenge 21 de setembre, La Banda Simfònica de la Unió Musical de L’Eliana participarà a la Trobada Comarcal de Bandes de la Comarca del Camp del Túria, organitzat a Gàtova. És un acte al que participen totes les…\nSetmana Europea de la Mobilitat Sostenible 2014\nLa Setmana Europea de la Movilitat 2014 aplega a L’Eliana Activitats saludables i ecològiques del 16 al 22 de setembre La Setmana Europea de la Movilitat (SEM) és una campanya de concienciació dirigida a sensibilitzar a tots els ciudadans…\nEl pròxim dijous 18 de setembre, tidrà lloc el primer debat de la iniciativa popular “L’Eliana Debat”. Com a primer tema han triat LA EDUCACIÓ al nostre municipi. Des de compromís ens pareix una molt bona iniciativa, i animem a…


La Diputació tanca a Peníscola la commemoració de l’Any Berlanga amb la recreació pirotècnica del llançament del coet ‘Calabuch’ - el Diari online\nInici\tTerritori culturalPENÍSCOLA\tLa Diputació tanca a Peníscola la commemoració de l’Any Berlanga amb la recreació pirotècnica del llançament del coet ‘Calabuch’\nper Alicia Coscollano Masip 18 d'octubre de 2021\nPeníscola ha conclòs amb molta expectació la programació especial que la Diputació de Castelló ha dissenyat per a commemorar l’Any Berlanga a la província. La lectura dramatitzada del llargmetratge ‘Calabuch’, ambientat a la mateixa ciutat, ha enlluernat el públic present, que ha gaudit amb especial emoció el moment en què s’ha representat amb pirotècnia el llançament del coet de ‘Calabuch’, una de les escenes més icòniques de la pel·lícula. L’exhibició ha anat a càrrec del grup Teatre de Guàrdia de Benicarló.\nGran qualitat de les propostes\nExcepte la recreació, totes les activitats programades s’han desenvolupat al Saló Gòtic del Castell del Papa Luna, un emplaçament molt estimat pel director valencià, que va convertir Peníscola en un dels seus platós de cine talismà. El balanç és “positiu”, tant per l’afluència com per la qualitat de les propostes. La diputada Ruth Sanz ha agraït tant a Ester Forner, directora del Castell, com a Josi Ganzenmüller, director de teatre, el seu esforç i dedicació “per a poder realitzar un homenatge a l’altura de Luis García Berlanga”.\nDurant les últimes tres setmanes s’han celebrat dos col·loquis sobre la vida i obra de Berlanga, impartits pel director de la Filmoteca de Catalunya, Esteve Riambau, i pel catedràtic d’Història Contemporània de la Universitat de València Justo Serna. També s’han fet dues projeccions de cinema, amb la mítica ‘Calabuch’ i ‘París-Tombuctú’, l’última pel·lícula del cineasta que precisament va ser rodada a Peníscola.


Desbancar el castellà?\nALBERT BRANCHADELL 06/04/2011 00:00\n"A l carrer cada cop se sent menys català". Ho creia Joan Solà i ho repetia no fa pas gaire Albert Pla a les pàgines d'aquest diari parlant del llibre El català, al carrer , l'estudi amb què Josep M. Aymà pretén fonamentar empíricament aquesta percepció. Pla la dóna per bona, la considera nefasta per al futur de la llengua i demana "accions polítiques decidides" per a capgirar la situació, cosa que segons ell passa per "desbancar el castellà com a llengua comuna i dominant dels territoris urbans".\nL'argumentació de Pla presenta uns quants problemes, que m'agradaria exposar breument en interès d'un debat que pugui resultar aclaridor. En primer lloc, el treball d'Aymà és molt interessant, però això no vol dir tot el que diu Aymà sigui veritat i res del que diu cap enquesta sigui creïble. Les dades d'Aymà, en tot cas, s'afegeixen a un conjunt més ampli d'informacions que descriuen una situació ambivalent, que no és de davallada clara i generalitzada en tots els usos orals del català a tot arreu. Finalment, l'ús oral espontani en algunes vies cèntriques d'una sola ciutat només és una petita fracció de tot l'ús oral possible, i el que no pot fer cap científic seriós, i menys en una matèria tan polièdrica com la llengua, és prendre la part pel tot.\nEn segon lloc, és molt probable que Aymà tingui raó i l'ús oral espontani del català als carrers cèntrics de la ciutat de Barcelona hagi disminuït en els darrers temps, però això era previsible i, sobretot, no és clarament perniciós. Era previsible perquè la composició lingüística de la població ha canviat. (En aquest punt, el llibre d'Aymà es podria llegir al revés: té molt de mèrit que després que la població estrangera s'hagi multiplicat per cinc en una sola dècada, prop del 40% de les converses caçades per l'autor siguin en català.) I no és clarament perniciós perquè les llengües no desapareixen quan disminueix l'ús oral espontani a les vies cèntriques de les ciutats, sinó quan les famílies deixen de transmetre-les als fills. Aquí no cal citar cap optimista local sinó (per exemple) el senyor Davidson L. Hepburn, president de la Conferència General de la Unesco, que va visitar Barcelona amb motiu del Dia de la Llengua Materna: "És impossible que el català es perdi si els pares parlen català als fills". I aquí les enquestes (i les parades d'orella!) són unànimes. No solament els pares catalanoparlants parlen català als fills sinó que n'hi ha de no catalanoparlants que també ho fan. En un estudi recent sobre les llengües a Catalunya, Albert Fabà i Mireia Llaberia ho diuen ben clar: "Si a Catalunya hi ha substitució lingüística intergeneracional és a favor del català. Amb un índex favorable del 0,17. Dit d'una altra manera, el 17% de les persones que parlaven amb els seus progenitors en castellà, parlen amb els seus fills en català".\nPerò imaginem per un moment que el retrocés en l'ús oral espontani en alguns carrers cèntrics de Barcelona no fos solament cert sinó també perniciós per a la transmissió de la llengua. En aquest cas, quines serien les "accions polítiques decidides" que caldria emprendre? Aymà no ho sap: al seu llibre acaba proposant que l'administració organitzi una mena de tallers per a treballar hàbits d'ús favorables al català. Pla té una oportunitat magnífica per a explicar-se. Per part nostra, podem dir que la política comparada no ofereix gaires exemples de desbancament de llengües comunes i dominants amb procediments democràtics. Si després de la II Guerra Mundial, l'alemany va deixar de ser la llengua comuna i dominant de molts territoris urbans de l'Est europeu, no va ser perquè els governs dels països respectius emprenguessin accions polítiques decidides en pro de les llengües locals sinó perquè la gent que parlava alemany va ser literalment expulsada de casa seva. Un cop descartada la neteja ètnica, i també els cartells "Sigueu nets, parleu català" als lavabos públics de les ciutats, quines accions polítiques permetrien que la gent que prefereix comunicar-se en castellà al carrer deixés de fer-ho?


Final d'un curs escolar excepcional - Ajuntament de Llagostera\nAvui conclou el curs escolar 2019-2020, un dels més atípics que es recorden a causa del confinament per la COVID-19 i d'episodis meteorològics com el temporal Glòria. S'acaba en la data que estava previst i després d'haver fet un trimestre telemàtic, amb la incògnita de quan i com s'abordarà la tornada al setembre.\nEl conseller d'Educació, Josep Bargalló, va anunciar el tancament dels centres educatius pel dia 13 de març. Des de llavors, la Llar d'Infants, les escoles, l'Institut i el Programa de Formació i Inserció s'han adaptat a la nova situació.\nEn el cas de les Llars d'Infants, aquest curs han tingut un total de 92 nens i nenes. El Carrilet va poder reobrir el dia 8 de juny, seguint les indicacions del Departament d'Educació. Es va fixar l'horari de matins de 9 a 13 h, sense servei de menjador, per a les famílies que no podien fer teletreball ni flexibilitzar horaris. En total, s'hi han acollit nou famílies que compleixen els requisits establerts i porten els seus fills a la llar actualment.\nPel que fa a l'Escola Lacustària, l'Escola Puig de les Cadiretes i l'Institut, des del Departament d'Educació es va proposar reprendre el curs telemàticament a partir del 3r trimestre, després de Setmana Santa. Escoles i Institut van abocar esforços per atendre els seus alumnes de la millor manera possible, donada la situació. A Llagostera, el Servei d'Educació i les escoles van fer coordinar-se per fer arribar material en paper a 110 infants d'educació infantil i primària que no tenien ni dispositiu ni connexió. Gràcies a l'ajuda d'una trentena de voluntaris, es van lliurar i recollir les activitats i, posteriorment, les van enviar per correu electrònic a les escoles.\nUna tasca molt important, que ha servit per garantir que tots els alumnes tinguessin el material adequat per a les seves necessitats.\nA partir del mes de maig, el Departament d'Educació va fer arribar 66 kits de connectivitat (dispositius dels centres als quals es van incorporar dades) a infants i joves de Llagostera. També es van repartir 46 ordinadors a aquelles famílies que tenen connectivitat però no dispositiu. Per altra banda, l'empresa Adamo ha atès les peticions de connectivitat fetes per les escoles. Nou famílies gaudeixen de connexió a internet gràcies al projecte Adamo Ayuda, a través del qual s'ofereix internet a infants i joves de famílies en risc d'exclusió social durant la crisi de la COVID-19.\nA partir del 2 de juny, es va decretar que les escoles i l'Institut podien obrir, segons indicacions del Departament d'Educació i després d'haver elaborat un Pla de reobertura propi. Durant aquest curs, les escoles han acollit un total de 826 alumnes, mentre que l'Institut n'ha tingut 468.\nFinalment, el Programa de Formació i Inserció (PFI) ha tingut 15 alumnes. A partir del 13 de març van deixar d'assistir a la Casa de les Vídues i van continuar el curs telemàticament. Com no van poder portar a terme la formació en centres de treball, van elaborar un treball alternatiu.


EXCURSIÓ DIUMENGE 18, EL SAFRA A MENORCA. — Centre d'Estudis Locals d'Alaior\nYou are here: Home / Actualitat del Centre d'Estudis Locals / EXCURSIÓ DIUMENGE 18, EL SAFRA A MENORCA.\nposted on novembre 12, 2018 by borja pellejero\nEXCURSIÓ DIUMENGE 18, EL SAFRA A MENORCA.\nAquest diumenge, 18 de novembre’18 anirem de caminada al lloc de Santa Margarita, a la carretera des Mercadal al Migjorn Gran a conèixer l’experiència del conreu de safrà. Diuen que ara és el mes ideal per la floració.\nEn aquest cas la visita al lloc es paga, hem aconseguit un preu especial de 4 € per persona que pagareu cadascú al final de la visita.\nLa partida serà des de l’aparcament del Poli d’Alaior a les 9.30 h. Partirem amb cotxes particulars. Primer anirem a un recórrer uns altres camins prop des Mercadal i acabarem al lloc de Santa Margarita.\nAquest és un projecte que va començar fa uns 2 anys, quan l’Omar Zola Antonino un pèrit agrícola d’origen italià, es va posar a cultivar safrà a Menorca. Ha apostat per un producte que fa més de 300 anys que no es cultivava a l’illa, amb l’interès de donar una solució als problemes socioeconòmics que representa cada vegada més, la desaparició de l’agricultura. El seu objectiu principal és obtenir i gaudir d’un producte exclusiu, proper, d’alta qualitat i saludable, a través d’un procés totalment artesanal el qual no s’utilitzen productes químics, i amb una certificació de primera categoria que satisfaci de manera excel·lent, als seus clients i consumidors.


1001 Disseny Web | Desenvolupament de pàgines web a mida\nCreem pàgines web\nper assolir objectius reals\nA 1001 disseny web desenvolupem les funcionalitats, l’aspecte gràfic i els continguts de la teva pàgina web adaptant-nos al màxim al teu pressupost i a la teva estratègia de comunicació on-line.\nVeure tarifes i models >>>\nSom especialistes en comunicació i disseny web: creem webs corporatius, catàlegs de productes, portfolis, galeries de fotos, botigues on-line, webs personals i qualsevol altre projecte que es pugui desenvolupar a internet.\nOferim el serveis d’allotjament, registre de domini i correu tot inclòs en una única quota. Gaudiràs de servidors avançats i assistència tècnica telefònica per incidències amb resposta en menys de 24h a un preu molt raonable.\nEls recursos de software que integren un web evolucionen de forma continuada. Cada mes apareixen noves actualitzacions de seguretat i millores que n’optimitzen el rendiment. En aquest context, és clau disposar d’un bon servei tècnic.\nPer que l’aspecte d’un lloc web funcioni, els detalls són importants. Un bon logotip, una correcta aplicació dels colors corporatius i de les tipografies, una bona maquetació i unes bones fotografies fan més efectiva la teva oferta.\nEstructurar i redactar bé els continguts fa que els usuaris trobin més fàcilment allò que busquen. Amb els nostres serveis de redacció de textos t’assegures que els missatges són rellevants tant pels usuaris com pels cercadors.\nTotes les pàgines web que desenvolupem estan optimitzades per posicionament en els cercadors (SEO). Igualment disposem d’eines i serveis addicionals per millorar encara més la visibilitat i la posició del teu lloc web a Google.\nLa via més ràpida per fer visible la teva oferta a internet és promocionant-la en els cercadors i en les xarxes socials. Aquestes campanyes són molt rendibles ja que incrementen espectacularment les oportunitats de venda.\nL’ús de butlletins digitals o newsletters permet establir canals de comunicacio directes amb els usuaris. Són una eïna molt efectiva per informar, fidelitzar i mantenir l’interès sobre la nostra oferta de productes o serveis.\nTruca ara al 93 638 23 43 i t'informarem.


Pis en Lloguer Barcelona Sarrià-Sant Gervasi Muntaner - Galvany\nREF: T10293-5 file_copy Copiar l'enllaç\nShBarcelona té l'honor de presentar-los aquest fabulós pis de lloguer temporal ubicat a la zona de Sant Gervasi.\nÉs ideal per a estudiants que vinguin durant uns mesos a cursar la seva formació a la ciutat de Barcelona.\nEl pis se situa al carrer Muntaner, dins el barri de Sant Gervasi.\nAquesta zona tan tranquil·la està plena de veïns de tota la vida, majoritàriament famílies. Viure a Sant Gervasi significa escapar de l'enrenou de Barcelona, però tot i així seguir estant a prop.\nA prop de l'edifici trobarà tot tipus de serveis, des de supermercats i comerços locals fins bars i restaurants.\nEl transport públic més proper és la parada de FCG Muntaner, des podrà arribar a punts tan cèntrics com Plaça Catalunya.\nAquest meravellós immoble està completament equipat i moblat i és ideal per compartir. Compta amb dues habitacions dobles, totes dues amb els seus corresponents armaris i tauletes.\nEl menjador és molt espaiós, disposa d'un sofà i una butaca i un gran televisor. A més, la zona de l'menjador té una taula amb espai per a 4 persones, on podrà convidar als seus afins sense sentir que la manca de res.\nLa cuina disposa de tots els estris necessaris perquè vostè només hagi de preocupar-se per cuinar. Les zones comunes tenen tot tipus de detalls: un centre floral al rebedor, llums distribuïdes per la casa i còmodes en els passadissos.\nEl bany disposa d'una gran banyera, un lloc on podrà carregar les piles i relaxar-se.\nAquest immoble té una alçada real d'un 5è pis però disposa d'ascensor per amenizarle la pujada.


Per a Ajuntaments i Administracions públiques - Sa Xaranga\nQuè oferim > Per a Ajuntaments i Administracions públiques\nDissenyam projectes educatius per tal de conscienciar i sensibilitzar sobre qualsevol tema d’interès, sempre de manera didàctica i creativa. Aportam propostes concretes (accions puntuals, projectes de llarga durada…) sempre a partir dels valors culturals, educatius i socials.\n1. Casals de vacances / Colònies\nEn aquests més de 20 anys d’experiència, disposam d’una llarga i contrastada experiència en l’organització de tot tipus de casals de vacances, colònies i campaments per a escoles, ampas, ajuntaments...\nHem organitzat casals de vacances a pràcticament tots els municipis de Menorca: Es Migjorn, Fornells, Mercadal, Maó, es Castell, Ferreries… Tenim un model organitzatiu que inclou diferents serveis: la planificació d’activitats, la tramitació burocràtica, la selecció de personal i la supervisió constant per part de l’equip de Sa Xaranga.\nLa nostra experiència garanteix un servei professional des del primer moment, amb una organització i pautes d’actuació que combinen la diversió, la creativitat i la seguretat a parts iguals.\nColònies i campaments temàtics\nL’any 2007 vam gestionar i planificar exitosament el Campament de Biniparratx, organitzat pel Consell Insular de Menorca, amb més de 250 participants. Des d’aleshores, hem dissenyat i planificat diversos campaments temàtics (cuina, final de curs, treball en equip…).\n2. Projectes educatius\nDissenyem projectes pedagògics i activitats didàctiques en qualsevol àmbit cultural i social. Ens esforcem per sensibilitzar i educar vers temes de caràcter cultural, social, patrimonial... sempre amb una metodologia innovadora i creativa.\nUn conjunt de trobades coordinades per a facilitar l’intercanvi d’experiències entre diferents generacions. Les activitats compartides permeten superar estereotips associats a l’edat, a la vegada que millora les relacions intergeneracionals, tot en el marc de la residència geriàtrica o centre de dia del municipi.\nGaudeix dels moments\nCom a empresa de serveis educatius, oferim la nostra experiència i els nostres professionals per a gestionar serveis educatius municipals de manera externalitzada. Donar suport al treball dels tècnics municipals amb els nostres educadors o complementar els serveis ja existents, oferim els nostres serveis per a casals de joves, ludoteques…\nMuseu de Menorca Festa de l'Artesania\n3. Dinamització d'activitats familiars\nDinamització activitats familiars\nOferim activitats familiars emmarcades en qualsevol campanya de sensibilització o jornades temàtiques, amb l’objectiu de transmetre els objectius de la campanya d’una manera lúdica i creativa entre el públic familiar.\nOrganitzam activitats temàtiques entorn a diades i fires o jornades, a través d’activitats que proporcionen temps de joc, de rialles i de complicitat per a tota la família.\n4. Oci familiar\nAnimació de festes curs lectiu\nSa Xaranga va néixer com a grup d’animació infantil i juvenil, per tant, disposam de tots els recursos per oferir activitats innovadores i atractives per a l’entreteniment per a totes les edats i per a totes les ocasions: festes de final de curs, festes familiars…\nEl nostre catàleg d’activitats d’animació inclou 5 instal·lacions amb jocs per a totes les edats! Ideal per passar bones estones amb els amics i la família. Jocs populars, jocs gegants, jocs del circ… una oferta variada per crear moments lúdics i inesborrables.\nCatàleg Jocs en Família


Antoni Navinés serà diputat provincial — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Antoni Navinés serà diputat provincial\nAntoni Navinés serà diputat provincial\nL'alcalde pedani de l'EMD de la Vila i Vall de Castellbò substitueix Antoni Capdevila, de Ribera d'Urgellet El polític de CIU formarà part de l'equip de govern a la Diputació de Lleida, que presidirà l'alcalde de Fondarella i president del Consell Comarcal del Pla d'Urgell, Joan Reñé\nL'alcalde pedani de l'EMD de la Vila i Vall de Castellbò, Antoni Navinés, fins ara també tinent d'alcalde del municipi de Montferrer i Castellbò, serà diputat provincial, rellevant en el càrrec Antoni Capdevila, de Ribera d'Urgellet. Navinés formarà part de l'equip de govern a la Diputació de Lleida, que presidirà l'alcalde de Fondarella i president del Consell Comarcal del Pla d'Urgell, Joan Reñé.\nUn cop coneguda la notícia, Navinés s'ha mostrat satisfet que s'hagi pensat en un representant del municipi de Montferrer i Castellbò per al nou escó de diputat provincial.\nNavinés mantindrà una ronda de converses per conèixer les demandes de cada municipi alturgellenc a la Diputació, en un moment de menys disponibilitat econòmica.\nNou president a la Diputació\nJoan Reñé era una dels noms que sonaven amb més força per presidir la corporació municipalista després dels bons resultats que van aconseguir els nacionalistes en les passades eleccions municipals del 22 de maig.\nCiU tindrà durant aquest mandat 13 diputats a l'ens provincial, més un de Convergència Aranesa; el PSC en tindrà 7; ERC, 2; i el PP, també 2. La Diputació havia estat governada els últims 4 anys amb un pacte entre el PSC i ERC, que va fer president a l'alcalde de Montgai (Noguera), el republicà Jaume Gilabert.\nA més de Reñé i Navinés, també ocuparan un lloc a la Diputació de Lleida per part de CiU l'alcalde d'Almacelles, Josep Ibarz; el regidor a la Paeria Miquel Padilla; l'alcaldessa d'Aitona, Rosa Maria Pujol; l'alcaldessa de Tàrrega, Rosa Maria Perelló; l'alcalde de Balaguer, Josep Maria Roigé; i quedarien pendents per ratificar cinc noms per Cervera, Balaguer, les Borges Blanques, Tremp i Solsona.\nPel PSC estan confirmats Josep Ramon Branzuelas, d'Almacelles; Alexandra Quadrat, d'Alcoletge; Enric Colom, de Torre-serona; Pere Gatnau, de Mollerussa; Joan Gómez, de Lleida; Miquel Aguilà, de Balaguer; i Joan Amézaga, de Tàrrega.\nEl PP situarà el regidor a la Paeria, Salvador Puy, i està per confirmar o bé la portaveu al mateix Ajuntament, Inma Manso, o Jaume Izcara, d'Aitona.\nPer ERC és previsible que repeteixi el fins ara president de la Diputació i alcalde de Montgai, Jaume Gilabert. Encara restaria un segon diputat pendent de decidir.\nConvergència Democràtica Aranesa ja va anunciar que situaria a l'ens provincial en Pau Perdices, de Vielha.\nAmb l'elecció de Reñé, CiU recupera la dinàmica de situar al capdavant de la Diputació algú de Mollerussa o el Pla d'Urgell, Reñé ostentarà el càrrec que ja van ocupar Josep Grau, Jaume Culleré i Ramon Companys. Els darrers membres de CiU que van ocupar el càrrec de la Diputació de Lleida van ser Josep Pont, de Bellpuig (Urgell), i Isidre Gavín, que va ser cap de l'oposició a la Paeria durant dos mandats.


Independència | Page 2 | Mataró Ràdio\nCadena humana subaquàtica per la independència, demà a la platja del Varador\nLa platja del Varador acollirà demà a la tarda una cadena humana subaquàtica, la Via Catalana Submarina per la Independència. Aquesta acció, promoguda la sectorial d'esportistes de l’Assemblea Nacional Catalana i la Societat de Pesca i Activitats Subaquàtiques, la SPAS, té com a objectiu escalfar...\nAssemblea de la CUP per obrir la formació a la ciutadania\nassemblea, CUP, Independència, Política\nLa CUP organitza la primera assemblea oberta a la ciutadania. El grup municipal va organitzar ahir un debat al Casal de Barri Les Esmandies amb l’objectiu d’obrir l’estructura del partit i deixar pas a les opinions i propostes dels mataronins. L’assemblea va començar amb una breu introducció sobre...\n"Una Catalunya independent seria molt més pròspera"\nAssemblea Nacional Catalana, Cercle Català de Negocis, Independència, Òmnium cultural, Política\n“La independència és pràcticament l’única via que té Catalunya per sortir de la crisi econòmica”. Així ho consideren els tres ponents que aquesta tarda han ofert una xerrada al TecnoCampus sota el títol “Empresa i independència”. L’economista i catedràtica d’Hisenda Pública, Núria Bosch, ha...\nFAGEM, Independència, Roser Moré, Economia\nA mitjans d’aquesta setmana es feia públic que el 53% dels empresaris de la patronal catalana Cecot són favorables a l’estat propi i, només un 17%, volen el pacte fiscal. Aquesta ha estat una de les primeres enquestes que s’ha fet a l’empresariat català sobre l’actual situació política a Catalunya...\nMataró, a favor que Catalunya pugui exercir el dret a l'autodeterminació\nIndependència, ple octubre 2012, Política\nMataró aprova per primera vegada a la història una moció a favor que Catalunya pugui exercir el dret a l'autodeterminació. La proposta ha estat aprovada amb els vots de CiU, CUP i ICV-EUiA i l’abstenció del PSC i es tracta d’una moció per donar suport a la resolució sobre el dret a decidir aprovada...\neleccions parlament 2012, Independència, Política\nEls representants mataronins dels partits amb presència al Parlament de Catalunya debaten les darreres hores de l’actualitat catalana després de l’anunci d’eleccions anticipades, el proper 25 de novembre. M1tv va oferir ahir al vespre aquest punt de trobada en què també es va fer referència a l’...


Les municipals es converteixen en un punt de trobada entre dues revolucions - El Dietari del Procés - Blogs de l'indirecte!cat\nada colau, barcelona en comú, colau, guanyem, pah, revolució, trias, xavier tr\nAixí, els més curts de mires interpreten la victòria de l’exportaveu de la PAH com la fi del procés. Sí, és cert que tenir l’ajuntament de la capital catalana no especialment receptiva en termes d’independentisme no serà una gran ajuda amb el repte que tenim davant com a país. Tanmateix, en el mateix consistori barceloní Esquerra ha igualat els seus millors resultats en democràcia amb 5 regidors i la CUP ha irromput amb 3. Són 18 regidors sobiranistes de 41 (màxim històric), una altra revolució que, com la de Colau, ha triomfat.\nBarcelona és paradigmàtica, ja que la trobada entre revolucions s’ha repetit en molts municipis, i això ha ocasionat consistoris petits fragmentats en sis, set o vuit partits diferents, amb multitud d’escenaris ingovernables. A les revolucions independentista i ‘Guanyem’, fins i tot en casos puntuals com el de L’Hospitalet de Llobregat o Tarragona s’ha sumat a la festa una tercera ‘revolució’, la de Ciudadanos, segons a aquests municipis. Tot això, en detriment del PP, el PSC i CiU en menor mesura.\nAra bé, mirant els resultats amb perspectiva, no ha dubte: en aquesta convivència de tres revolucions, la sobiranista és la que s’ha imposat clarament a Catalunya. Convergència ha baixat 100.000 vots, però ERC ha duplicat resultats i, increïblement, la CUP gairebé quadruplicat. En definitiva, 300.000 sufragis més que fa 4 anys pels independentistes fins a arribar a 1,4 milions, el 45% del total. En unes eleccions on també hi ha hagut molta gent que ha votat en clau municipal i que ha fet aguantar així el PSC, i on molts han apostat per candidatures locals, el 50%+1 de vots sobiranistes està a tocar de cara el 27-S. Uns 700 municipis tenen com a llista més votada convergents, republicans o cupaires, dos terços de regidors totals també han anat a aquestes tres formacions i l’independentisme dominarà les 4 diputacions i més de 30 consells comarcals.\nAquesta pot ser l’avantsala d’uns resultats astronòmics per la CUP d’aquí a quatre mesos, que ha guanyat 13 alcaldies (5 d’elles amb majoria absoluta). Sobretot, però, l’augment sobiranista ho deixa tot preparat perquè el Parlament passi a ser independentista aquesta tardor. Ara bé, Ada Colau i Barcelona donen un gran toc d’atenció: la unitat ven, les llistes unitàries venen, i la gent a la ciutat comtal ha apreciat que moltes formacions hagin fet un pas enrere per unir esforços. El poble ha premiat l’estratègia aglutinadora de Barcelona en Comú. Què vol dir això?\nQue qui ens volen dur a un estat nou han de pactar més que mai un full de ruta unitari que s’entengui. Sense subterfugis. L’oportunitat és tan única com la del 18 de setembre passat a Escòcia, i no s’ha de deixat escapar. Si els partits fallen,potser la gent tindrà un ‘Catalunya en Comú’ com a alternativa (posaran ara tantes pegues Podem a ICV per sumar esforços?) i s’hi bolcarà com ha fet a Barcelona. I amb això, la majoria absoluta al Parlament per proclamar l’Estat català serà un altre somni a tocar frustrat.\n5435 lectures Un comentari\n25 de maig de 2015, 08.43 h\nEs diu DUES revolucions.


El Baix Gaià lidera un intens cap de setmana casteller\nLa jornada tindrà un bon grapat d'actuacions de gran interès i això fa que els èxits puguin arribar des de molts punts de la geografia catalana\nEls Xiquets de Tarragona coronen el primer dos de nou emmanillat de la plaça de la Vila a Torredembarra / EFREN GARCIA\nBarcelonaSi bé és veritat que, arribats a certs punts de la temporada, el calendari de grans actuacions comença a marcar els focus de l'atenció mediàtica del món casteller, aquest cap de setmana arriba carregat de grans actuacions castelleres que no podem passar per alt. Les exhibicions d'Altafulla i Torredembarra captaran gran part de l'atenció gràcies a la trobada dels Castellers de Vilafranca i la Colla Vella dels Xiquets de Valls, o l'oportunitat de la Colla Jove Xiquets de Tarragona de trencar el sostre casteller de la vila de Torredembarra. A les portes de diades com la de Les Santes de Mataró, Santa Anna al Vendrell o el Catllar, però, haurem d'estar també atents als resultats que es puguin donar al Serrallo, a Tarragona; al Poble Sec, a Barcelona; a Calafell, o a Garidells.\nDissabte Altafulla i diumenge Torredembarra competiran per acollir la millor actuació castellera del cap de setmana. La diada de les cultures, a la plaça del Pou d'Altafulla aplegarà dues de les colles que van despertar més expectació durant la temporada passada, els Castellers de Vilafranca i la Colla Vella dels Xiquets de Valls, els Xiquets de Tarragona i la formació local, els Castellers d'Altafulla. Si bé caldria esperar un emocionant duel entre les dues principals formacions, algunes baixes en les files d'ambdues colles podrien endolcir la trobada. La diada espera situar el llistó a la gamma extra i confirmar els nou pisos dels Xiquets de Tarragona. Els Castellers d'Altafulla, que sumen nou castells bàsics de set, podrien aprofitar per plantar cara per primer cop enguany a la gamma alta de set.\nLa baixa dels Castellers de Vilafranca a Torredembarra obre les portes a un nou escenari. La Colla Jove Xiquets de Tarragona passa a ser la formació en millor estat de forma de la diada, ja que compartirà plaça amb la Colla Joves Xiquets de Valls, que encara no han pogut superar els castells bàsics de nou. El sostre de l'actuació de la diada es troba actualment en el dos de nou amb folre i manilles, que els Xiquets de Tarragona van coronar l'any 2015 i que podria estar a l'abast dels tarragonins si decideixen repetir el cinc de nou amb folre que ja van carregar a la festa major de Terrassa. Si un caràcter caracteritza les colles vallenques és el de saber estar al nivell de les grans actuacions. La Colla Joves ho va demostrar, per exemple, a Barcelona quan van ser convidats a actuar per la Mercè, i podrien trepitjar l'accelerador per fer una gran actuació a Torredembarra. L'agrupació local, els Nois de la Torre, tancarà el cartell, i s'espera que ho pugui fer repetint el tres de set amb agulla que ja va aconseguir per Sant Joan i afegint-hi el quatre.\nLa programació de colles com la dels Capgrossos de Mataró o els Minyons de Terrassa de cara a la festa major de Les Santes, dels Nens del Vendrell per Santa Anna o, fins i tot, de la Colla Castellera de Sant Pere i Sant Pau pel Catllar, fa que s'obrin nous fronts en el cap de setmana casteller. Els Capgrossos de Mataró compartiran plaça amb els Castellers del Poble Sec en la diada del seu aniversari i amb els Castellers de Lleida. Els mataronins podrien preparar una tripleta màgica que els obriria les portes a plantejar unes Santes de gamma extra. Els Minyons de Terrassa tornen a Tarragona dotze anys després i també ho faran en clau mataronina. Els Nens del Vendrell prepararan Santa Anna a Calafell i els Castellers de Sant Pere i Sant Pau rodaran els seus castells a Garidells.\nVerds collavella Xiquetstgn calixart JoveDeTarragona jovesvalls nois1975 Altafulla Torredembarra castellers


Notícies del col·legi: EL COL·LEGI VA REALITZAR 23 AL·LEGACIONS DURANT 2009\nUna de les tasques principals del Col·legi és la defensa dels seus membres en el seu exercici professional com a sociòlegs i politòlegs. Durant l'any 2009 van ser 23 les al·legacions presentades a l'Administració Pública catalana i també a l'Estat espanyol. La causa principal d'aquestes al·legacions va ser l'exclusió dels nostres professionals de convocatòries d'oferta pública d'ocupació.\nEn la nostra tasca de vetlla dels interessos professionals dels nostres col·legiats i col·legiades, detectem que, malgrat complir els requisits i aptituds requerits per a desenvolupar el càrrec d'una oferta pública d'ocupació determinada, sociòlegs i politòlegs no es troben inclosos com a titulacions aptes per aquestes vacants. Sovint es tracta d'una omissió sense fonament, i és per això que el Col·legi sol·licita la revisió corresponent de la convocatòria a l'administració responsable.\nD'altra banda, durant 2009 hem presentat al·legació en referència al projecte de mediació del Dret Privat a Catalunya, demanant la inclosió de politòlegs i sociòlegs a la regulació professional de la mediació en aquest àmbit. Una altra al·legació destacada d'aquest any passat és la formulada a la vicepresidenta primera del Govern, Maria Teresa Fernández de la Vega, on reclamem la revisió del Real Decret 1837/2008, pel qual s'incorporen a l'ordenament jurídic espanyol la Directiva 2005/36/CE, del Parlament Europeu i del Consell, i la Directiva 2006/100/CE, relatives ambdues al reconeixement de qualificacions professionals i on no han estat incorporades la figura de sociòlegs i politòlegs com a professions regulades.


Reclamen un control més estricte de les espècies invasores a la riera de Merlès - Regió7 :: El Diari de la Catalunya Central\nReclamen un control més estricte de les espècies invasores a la riera de Merlès\nL´associació demana a les administracions que protegeixin la zona de la capçalera del torrent\nvíctor gonzález | berga 11.03.2016 | 07:49\nUna sortida nocturna d´ADEFFA per conscienciar sobre la importància de preservar la natura. Arxiu particular\nL'aglomeració de visitants en moltes zones de la riera de Merlès no només té efectes negatius en l'atractiu turístic d'aquest espai protegit. L'afluència massiva de turistes també ha provocat que, els darrers quinze anys, diferents espècies al·lòctones –és a dir, no originàries del territori– s'hagin ensenyorit dels torrents i hagin desplaçat bona part de les espècies autòctones.\nSegons la biòloga de l'Associació de Defensa i Estudi de la Fauna i la Flora Autòctona (ADEFFA), Núria Valls, el pla de gestió de la riera que encara s´està desplegant hauria de garantir un control estricte d´aquesta mena d´animals i preveure més recursos i estratègies efectives per protegir la flora i la fauna pròpies dels hàbitats del curs del torrent.\nValls explica que actualment, a la riera de Merlès, hi ha les següents espècies exòtiques invasores: visons americans, crancs de riu vermells i crancs senyal –també provinents d´Amèrica del Nord–, i diversos tipus de peixos, com ara el barb roig, que es va introduir a Catalunya a final dels anys 80 per satisfer els aficionats a la pesca esportiva. Tots aquests animals han envaït el territori per la mà de l´home.\nLa presència d´aquests éssers vius exòtics a la riera de Merlès ha generat greus desequilibris en l´ecosistema. Com a exemple, Valls explica que el cranc de riu vermell degrada molt els espais on viu i es reprodueix, ja que pot excavar fins a dos metres de fondària el llit dels rius per construir el seu cau. A més a més, és un animal que cria molt i que és portador de l´afanomicosi o pesta del cranc, una malaltia que afecta mortalment els crancs de riu comuns d´arreu d´Europa, entre els quals les espècies autòctones catalanes.\nDes del 2003, l´ADEFFA treballa per controlar i eliminar les espècies invasores que habiten la riera de Merlès. En aquest sentit, cada any al juliol organitzen uns tallers de sensibilització ambiental oberts a tothom. «Després d´una classe d´introducció en què els expliquem quines espècies viuen a la riera, la gent que participa en aquestes activitats ens ajuda a capturar exemplars de cranc de riu vermell o de cranc senyal.\nL´objectiu d´aquestes trobades no consisteix a fer desaparèixer aquestes espècies del riu, ja que és un objectiu pràcticament impossible, sinó que tothom sigui conscient de la importància de conservar els espais naturals», puntualitza Valls. Tot i això, aquestes captures han aconseguit en els darrers anys fer disminuir el nombre d´exemplars grans, que són els que es mengen les nàiades, una espècie de mol·lusc d´aigua dolça.\nProtegir la capçalera\nPel que fa al full de ruta signat per tots els agents implicats en la gestió de la riera de Merlès, Valls i l´ADEFFA demanen que serveixi perquè «es faci complir la normativa vigent», segons la qual els entorns de la riera ja són considerats una zona protegida. «El que cal és que les normes siguin respectades per tothom», demana Valls.\nUn dels efectes negatius per a la conservació del paisatge que podrien tenir les restriccions de l´ús públic a determinades zones de la riera és que les multituds de turistes que a l´estiu van a banyar-s´hi o a prendre el sol es desplacin a la capçalera de la riera, a prop de Sant Jaume de Frontanyà, per evitar les sancions. Per aquesta raó, Valls reclama als actors que han dissenyat el pla d´usos i gestió de la riera que destinin recursos a aquesta finalitat. «La capçalera és l´única zona que avui no està protegida», sosté.\nLa població de crancs senyal en aquesta zona és més o menys similar a la que es pot trobar en altres espais de la riera. El crancs de riu vermells, com que són d´aigües calentes, no arriben a la capçalera i ocupen altres zones.\nEstudi de la Fauna


Notícies - La Diada per la No-violència reivindica l'activista Chico Mendes i la seva lluita per la selva i els seus pobles\nLa Diada per la No-violència reivindica l'activista Chico Mendes i la seva lluita per la selva i els seus pobles\nUna seixantena de persones ha assistit a l'acte organitzat per la Unipau\nL'acte s'ha celebrat al Celler Modernista / Foto: Cugat Mèdia\nel 31/gener Clara Bardají Societat PDF\nLa lluita de l'activista brasiler Chico Mendes per la defensa de la selva, dels seus pobles i de la gent que hi treballa ha protagonitzat el Dia de la No-violència que s'ha celebrat aquest diumenge al Celler Modernista de Sant Cugat. Mendes va ser assassinat el 1988 perquè la seva lluita destorbava els interessos del govern i dels més poderosos de Llatinoamèrica. L'acte, que organitza la Universitat Internacional de la Pau (Unipau), ha aplegat més d'una seixantena de persones.\nLa Diada per la No-violència és una festivitat que se celebra cada any el cap de setmana més proper al 30 de gener, en commemoració a l'assassinat de Mahatma Gandhi, icona mundial de la desobediència civil des del pacifisme i la no-violència.\nLa directora de la Unipau, Neus Sotomayor, ha explicat que cada any es dedica aquest dia a una persona que, "sabent-ho o no", hagi "recollit el llegat de Gandhi". Per això, enguany, la cita ha recordat Chico Mendes. L'activista brasiler que va "treballar per la defensa de la selva i la gent que hi viu i hi treballa", ha remarcat Sotomayor, i que "va acabar assassinat" perquè, en aquells temps, "l'explotació de la terra" responia a altres interessos "més enllà de la vida".\nL'acte ha comptat també amb la presència de la regidora de Ciutadania i Salut, Gemma Aristoy.\nQui tampoc s'ha perdut la cita d'aquest diumenge ha estat el president de la Unipau, Arcadi Oliveres, qui ha anunciat que, fa uns dies, li han diagnosticat un càncer terminal. Oliveres ha assegurat que ha estat "molt content" d'haver pogut assistir a l'acte i que, aquest, s'hagi "pogut fer". Després de les seves paraules, el públic li ha dedicat un emotiu aplaudiment. El 2018, Arcadi Oliveres va rebre el premi ICIP Constructors de Pau 2017 pel seu compromís "amb la promoció de la pau".\nCom a moltes de les persones que treballen en la defensa de la terra a països com Llatinoamèrica i Àfrica, quan l'explotació de la terra respon a altres interessos més enllà de la vida, Chico Mendes va acabar assassinat. Avui el volem recordar.\ndiada per la no-violencia


Hotspot design Carper Blanc comprar i ofertes a Waveinn\nLa samarreta CARPER es presenta amb un dibuix artesanal especial dedicat a la disciplina Carpfishing, en el qual ens vam idear des de la nostra visió única, cosa que la converteix en una obra realment d'art i una peça de moda col·leccionable. Una samarreta jove i enèrgica, que és un exemple pur d’un esforç artístic conjunt, que uneix art i moda al món pesquer, de fet, el dibuix està ple de detalls relacionats amb el camp de la pesca.\nUn producte clàssic de Hotspot Design, inequívocament, on conflueixen art, creativitat, disseny i inspiració de moda. Samarreta de cotó 100% pur per proporcionar-vos una sensació suau, transpirable i ventilada, mentre usareu. Aquesta samarreta ofereix un disseny clàssic gràcies al coll reforçat de la tripulació, a les mànigues curtes i a l’ajust regular, l’opció perfecta per a la vostra sessió de pesca i per a un aspecte diari casual.\nCompleta la teva compra de Hotspot design Carper amb la nostra selecció de Roba home i productes de Samarretes. Navega per totes les categories de nàutica i pesca a waveinn i descobreix la teva botiga online especialitzada en material de nàutica i pesca. Aconseguiràs tot el material de Samarretes al preu més baix, 100% garantit a waveinn!\nSostenibilitat Hotspot design Carper


La qualitat de l’aire a Andorra es manté en un nivell força òptim | BonDia Diari digital d'Andorra.\nPresentació de l’informe sobre la qualitat de l’aire a Andorra del 2017.\nDv., 19/01/2018 - 01:10\nLa qualitat de l’aire a Andorra es manté en un nivell força òptim\n“La qualitat de l’aire a Andorra és molt bona”. En aquests termes es va manifestar el director general de Medi Ambient i Sostenibilitat, Marc Rossell, en la presentació de l’informe sobre la qualitat de l’aire a Andorra del 2017. De fet, l’any passat representa una continuïtat en relació amb el 2016. El 91% de l’any la qualitat va ser bona o excel·lent; un 8%, regular; i un 1%, dolenta o deficient.\nNomés durant 3,65 dies hi va haver una mala qualitat d’aire. Concretament, es van donar 31 hores dolentes, entre el 14 i el 21 de novembre, i entre el 5 i el 7 de desembre a causa del fenòmens climatològics de la inversió tèrmica; i 28 hores deficients a causa de la intrusió de partícules per l’aire procedent de l’Àfrica. Aquesta millora progressiva en la qualitat de l’aire que respirem ha anat millorant sobretot a partir del 2007 i des de l’any passat es manté força estable, tot i que cal fer notar que el 2016 hi va haver 66 hores dolentes o deficients més.\nEls transports i les calefaccions són els dos àmbits que tenen més incidència en les emissions. Per aquest motiu, Rossell va recordar els plans que es porten a terme per continuar reduint els contaminants que respirem. Quant al transport, es va referir al pla Engega, a la mobilitat sostenible i a la millora de la circulació. En aquest sentit, tot i que encara no hi ha dades quantificades sobre la campanya Amb el vehicle aturat, apaguem el motor, Rossell creu que s’ha de continuar mantenint perquè encara es veuen vehicles amb el motor engegat sense el conductor a dins perquè ha anat a fer algun encàrrec. I com a eslògan va afirmar: “Si no cremem, no emetem. Hi ha d’haver un canvi d’hàbits en aquest aspecte”. També va assenyalar que s’hauria de conscienciar encara molt més el transport escolar perquè també apagui motors quan no circula, ja que això pot afectar els infants, que són població de risc. La recepta de Rossell per aconseguir encara una qualitat més bona va ser aquesta: foment del transport públic, anar a peu, un canvi d’hàbits, en definitiva.\nQuant a les calefaccions, Rossell va destacar que s’ha de continuar fomentant l’eficiència energètica, amb el pla Renova, per exemple; i l’ús d’energies poc contaminants i netes. A nivell pràctic: una bona regulació de les calderes. Per Rossell “la qualitat de l’aire és l’indicador de la sostenibilitat del nostre desenvolupament”.\nPer valorar la qualitat de l’aire es té en compte l’índex que indica el valor més desfavorable dels contaminants que es mesuren, que són el nitrogen, el diòxid de sofre, el monòxid de carboni, les partícules i l’ozó. Andorra supera el nombre d’estacions mesuradores de l’aire segons la normativa europea: n’hi ha dues fixes, i d’altres de mòbils.\nNúmero de vots: 475\nLa prevenció, clau per eradicar els vessaments d'hidrocarburs


Appart Coeur de Lyon - Part Dieu - Barrier Lió França - Ofertes d'hotels amb els MILLORS DESCOMPTES EN LÍNIA\n21 Rue Barrier, Districte 6, Lió, França, 69006 - Veure al mapa\nMés informació sobre Appart Coeur de Lyon - Part Dieu - Barrier\nOferint allotjaments de qualitat al els negocis, els restaurants districte de Lió, Appart Coeur de Lyon - Part Dieu - Barrier és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAppart Coeur de Lyon - Part Dieu - Barrier també ofereix moltes instal.lacions per enriquir la seva estada a Lió. Habitació familiar, ascensor són només algunes de les comoditats que fan que Appart Coeur de Lyon - Part Dieu - Barrier sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Appart Coeur de Lyon - Part Dieu - Barrier és un lloc ideal d'estada pels viatgers que busquin encant, comfort i facilitat a Lió.\nCal que informeu el Appart Coeur de Lyon - Part Dieu - Barrier de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 250 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (27) Parelles (9) Viatgers en solitari (7) Famílies amb infants petits (5) Famílies amb infants grans (2) Grups (4)


Els ERTO fan créixer amb força les prestacions d’atur entre abril i juny de 2020\n21:08 | 17/10/2021\nDades atur CCVOR\nNota informativa sobre prestacions per desocupació elaborada per l’Observatori-Centre d’Estudis del Consell Comarcal. Juny 2020.\nConsell Comarcal del Vallès Oriental- El primer semestre de 2020 l’impacte de la COVID -19 es veu, d’una manera molt clara, en l’evolució del nombre de prestacions a les quals s’acullen les persones a l’atur o en situació de desocupació.\nAixí, els expedients presentats el segon trimestre de 2020 han provocat que les prestacions per desocupació multipliquessin per quatre la taxa de cobertura. Així, si la variació d’atur del juny 2020 ha estat d’un 30% més respecte l’any passat, en el cas de les prestacions l’increment ha estat del 136,20%\nL’evolució mensual d’aquests dades de prestacions té un enfoc lleugerament diferent si ho mirem mes a mes. Així, l’impacte de la covid-19 es veu clarament en l’increment de la taxa de cobertura durant els mesos d’abril i maig, els mes directament afectats per la situació de confinament total i els successius decrets d’alarma.\nPer a més informació podeu consultar el web del Consell Comarcal del Vallès Oriental\nData de modificació: 23/09/2020 12:27:30


Palamós disposarà d'una nova residència de gent gran, que potencia un model basat en l'envelliment actiu a través de l'autonomia de l'usuari i la interacció amb la vida comunitària del poble. La peculiaritat de les seves instal·lacions recau en la ubicació, a tan sols 200 metres del mar i al centre de la vila.\nLes portes de Palamós Mar s'obriran el pròxim 1 de juliol. Entre les seves parets hi conviuran un màxim de 44 residents, distribuïts en 36 habitacions de diverses tipologies.\nEn els 2.000 metres quadrats de l'edifici s'hi ha habilitat un jardí interior, una biblioteca, una sala de rehabilitació, un despatx mèdic o inclús una perruqueria. Un cop els residents comencin a arribar s'oferiran sortides i activitats lúdiques, tals com la pràctica de bany supervisat al litoral.\nA part de residència, Palamós Mar també serà centre de dia i disposarà de places subvencionades per la Generalitat.\nUna màquina està fent els sondejos de l'aparcament de La Corxera


4 conjunts de dades trobats\nFormats: XML Etiquetes: administració pública\nEquipaments de les diferents administracions (local, autonòmica i estatal) que hi ha al municipi de Reus.\nResultats electorals a Reus\nResultat de tots els processos electorals a Reus, des de 1986 fins al 2019, el cens electoral i els vots a les candidatures, per meses electorals.\nIndicadors City Anatomy:\nNombre de votants registrats com a percentatge ... Participació de votants a les últimes eleccions...\nEleccions al Parlament de Catalunya\nResultat de les eleccions al Parlament de Catalunya, cens electoral i vots a candidatures (valors absoluts) per meses electorals.\nNombre de votants registrats com a percentatge ...\nEleccions Ajuntament de Reus\nResultat de les Eleccions Municipals, cens electoral i vots a candidatures (valors absoluts) per meses electorals.\nParticipació de votants a les últimes eleccions...\nAjuntament de Reus (4)\nadministració pública (4)\neleccions municipals (1)\neleccions Parlament (1)\nNombre de votants r... (2)\nParticipació de vot... (2)


Detingut un home per a la distribució de cocaïna a Borriana - Diari Millars, informació local en valencià.\nDetingut un home per a la distribució de cocaïna a Borriana\nL’home va ser sorprés in fraganti en el seu domicili.\nLa Guàrdia Civil va detenir este dijous a un home per dedicar-se a la distribució de cocaïna en el seu domicili a Borriana, prop de l’ermita de la Sagrada Família.\nLes investigacions van iniciar-se després de rebre diverses denuncies alertant del moviment de substàncies estupefaents per la zona. Va ser aleshores quan els agents van realitzar un control i seguiment i van descobrir que moltes persones i vehicles eixien i entraven en una finca. Posteriorment, amb sospites que el domicili fos un punt de distribució de droga, van realitzar un registre, moment en el qual van intervenir cocaïna per a la seua posterior distribució, diners en efectiu i armes.\nA més, van sorprendre in fraganti al propietari de l’habitatge, el qual va ser arrestat per un delicte contra la salut pública. El punt de venda de droga també ha estat desmantellat.\nPost més nousSanitat oferirà 935 places de formació sanitària especialitzada en 2020 a la Comunitat Valenciana\nPost més vellsLabora concedeix 1,9 milions d’euros per a contractar a 101 persones joves sense ocupació a l’Alacantí


El Bloc de trenscat.cat: Mira-sol sense teulada\nPublicat per Bernat Borràs a 18:21\nDoncs ja era hora que es decidícin a reformar aquesta "estació". Mira que és cutre el que hi ha...\nJa hi han instal.lat la nova marquesina.\nA Mira-sol ara hi toca sempre el sol.\nJuas, juas, juas. XD\nBernat, sóc un fan de la teva web. Si alguna vegada necsitesis ajuda estic disposat a anar a escriure articles i fer fotos sobre el que em demanis (sobretot del que tu anomenes línia 01, el metro de barcelona i el metro del vallès). El meu correu es: kasys_bdn@hotmail.com .\nSoc habitual usuari de la línia S1 d'FGC i m'agradaria resaltar que l'estació de mira-sol i a moltes altres més de la línia estan en un oblidat estat, com la d'Hospital General on hi ha un magnific camí de sorra per arribar-hi.\nA veure quan fas una renovació del perllongament de Terrassa!! ;-)\nBernat jo també et podria ajudar si volguesis el meu correu es mosquetaviva95@gmail.com ( ja se que es una mica... ) pero bueno, suisplau espero resposta\nJo també. A i siusplau contestam per akí al blog es k no em va el correu xd...


Cap de setmana més llarg del que és habitual, i no només per les emocions viscudes, sinó perquè el Sènior A masculí inaugurava la jornada en divendres a Lluïsos. El primer equip de la casa va jugar davant d'un pavelló ple a vessar que creava un ambient increïble de bàsquet. Es donàven tots els condicionants perquè fos un gran partit, i així va ser.\nL'inici dels jugadors de Carles Rofes no va ser el millor. El CB Castellar va sortir amb més intensitat i duresa, i els blaus ho van pagar amb un parcial de 2-16. Però el Sènior A jugava a casa, en el que serà el seu últim partit a la pista dels Lluïsos fins d'aquí un temps indeterminat, i volien un comiat a l'alçada de les circumstàncies. Guanyar, acabar la temporada invictes a casa i dir "fins aviat" a la pista que tantes alegries ens ha donat durant anys.\nEmpentats per una afició de 10 que es va deixar la veu durant tot el partit i que es va acabar convertint en el sisè jugador a pista, va començar la remuntada. Adrià Maldonado omnipresent, Víctor Pla incansable i Marcos Abrines arrasador, guiaven als seus companys i acostaven als Lluïsos al marcador. Els blaus s'havien enxufat i tothom sap del perill que això suposa. Al descans 33 a 35, però amb una dinàmica de partit completament diferent a la de l'inici.\nA la represa, la línia ascendent dels locals va seguir, que aconseguien empetitir l'atlètica plantilla del CB Castellar. Com ha caracteritzat aquest equip durant tota la temporada, des de la defensa, ofegant al rival, poc a poc anaven eixamplant la diferència al marcador. Fins que va resultar insalvable pels visitants. Parcial de 17 a 6 a l'últim quart i victòria del Sènior A masculí. A l'acabar, imatge pel record, amb els jugadors del primer equip i tots els joves seguidors fent un crit unànime. Magniífic vespre de bàsquet, però només estava feta la meitat de la feina. Quedava un partit més.\nL'endemà dissabte, en menys de 24 hores, i després de passar per les mans de Medir Tena al centre de rehabilitació i fisioteràpia Fizyum, l'equip es jugava certificar el seu pas a la Final a 4. Tot passava per guanyar a la pista de l'UE Horta. Després del desgast del dia anterior i amb les emocions encara a flor de pell, calia ressetejar i afrontar de el partit des de zero.\nSi el dia anterior el partit va costar, aquest encara va resultar més difícil. No hi va haver cap remuntada, doncs el partit va estar igualat els quaranta minuts. Però l'UE Horta no va cedir ni un moment i no van concedir ni un atac fàcil als Lluïsos. I en defensa, els blaus patien en el pick&roll i el rebot defensiu. El partit se l'emportaria l'equip més sòlid a pista i mentalment més dur, i això els jugadors de Carles Rofes ho han demostrat ser pràcticament tota la temporada. Quan el partit es preveia llarg i feixuc, va aparèixer l'afició jove blava. Van arribar en grup des de Lluïsos, disposats a donar-ho tot i es van sumar així a la no poc numerosa afició que ja hi era present des de l'inici. L'empenta des de la grada estava assegurada.\nA la tornada dels vestidors el mateix guió que a la primera part. Ara pegava un, ara pegava l'altre. Com si d'un combat de boxa es tractés, la clau estava en aguantar els cops i ser capaç de donar el cop definitiu. A falta d'un minut i mig, un a sobre al marcador i amb tempos mort sol·licitat per Carles Rofes, l'aler Albert Roman anotava un triple que situava als blaus quatre a dalt. Un triple que acabaria sent decisiu. El resultat final 59 a 64 i la classificació per la Final a 4 de Primera Catalana! El que suposa també complir l'objectiu perseguit durant tota la temporada: l'ascens a Copa Catalunya!\nAquestes van ser, segurament, les emocions fortes del cap de setmana, però hi va haver més! Dissabte a Lluïsos es jugaven dos partits transcendentals. El Sots 21 masculí necessitava guanyar per mantenir la categoria a Preferent, i així ho van fer. Els joves jugadors de Lluís Valero van sortir d'allò més concentrats a pista i van guanyar amb comoditat al Círcol Catòlic Badalona per 81 a 57. Gran partit per tancar una bona temporada i poder seguir l'any vinent al màxim nivell de la categoria Sots-21!\nPer la seva banda, el Sènior B masculí iniciava les fases per ser els millors segons de Segona Catalana. Així doncs, en joc quedar entre el 5è i el 8è lloc. El primer partit amb el CB Valls no podia anar millor. Guió somiat per Jonathan Vicente, que veia com el seu equip sortia molt enxufat des de l'inici. Quatre triples al primer quart i 26 a 12 de parcial. I les coses encara es posarien millor, ja que la diferència es va anar eixamplant fins a la màxima de +29 a falta de 7 minuts pel final. A partir d'aleshores, amb la feina ja feta, els blaus es van relaxar fet que els visitants van aprofitar. Parcial de 4 a 19, i resultat final de 72 a 58.\nPerò en una eliminatòria d'anada i tornada no pots donar aire al rival en cap moment, ja que després ho pots lamentar. I malauradament així va ser. El +14 del primer partit no va ser renta suficient i els blaus es van veure superats diumenge, en el partit de tornada, per un CB Valls crescut. Al final, derrota per 70 a 42 i un important aprenentatge que s'emporten els jugadors d'aquesta primera eliminatòria, que de ben segur els ajudarà a lluitar amb més forces per aconseguir el 7è lloc a la eliminatòria d'aquest cap de setmana.\nDes del país veí, a gairebé 200km, el Cadet femení vivia la seva pròpia aventura al torneig TIM Andorra. Un cap de setmana ple de bàsquet amb un final molt dolç, doncs les nostres es van proclamar campiones. Durant el transcurs del cap de setmana van jugar quatre partits, amb Castellví de la Marca, CN Caldes, Alierta Augusto Godoy (Saragossa) i Joventut Les Corts. Gran experiència per l'equip en un torneig fantàstic amb un gran ambient i una excel·lent organització. Un escenari perfecte perquè l'equip de Carles Puig hagi pogut preparar l'important partit que jugarà aquest dissabte a Lluïsos amb el Sagrada Família Claror.


Policia Nacional i Mossos diuen que revisen les actuacions que fan per saber si no s'ha actuat d'acord amb els protocols, però només els Mossos reconeixen que han obert una investigació\nRedacció 15/10/2019 - 20.44 Actualitzat 16/10/2019 - 00.26\nUn agent de la Policia Nacional a punt de pegar amb la porra a un manifestant a Via Laietana (Rafael Marchante/Reuters)\nMés de 130 persones ha atès el Sistema d'Emergències durant les mobilitzacions d'aquest dilluns contra la sentència. El cas més greu és el d'un jove de 25 anys que va resultar ferit durant les càrregues i que ha perdut un ull, probablement per l'impacte d'un projectil policial. L'Hospital de Bellvitge, on està ingressat el noi, afirma que les lesions que té són "compatibles" amb l'impacte d'una bala de goma o de foam.\nEls milers de persones que protestaven van aconseguir bloquejar els accessos a l'aeroport del Prat alhora que Catalunya obria la porta a la Policia Nacional perquè fes actuacions d'ordre públic. TV3 ha pogut saber que la zona on el jove va resultar ferit la cobrien policies vinguts de Galicia.\nLa prohibició de les bales de goma\nTot plegat ha tornat a obrir la controvèrsia sobre l'ús d'aquestes armes quan el Parlament en va prohibir l'ús als Mossos.\nJa fa anys que el Parlament va prohibir l'ús de pilotes de goma als Mossos d'Esquadra i les van substituir per foam; però la Policia Nacional no té restriccions i va disparar-ne diverses a l'aeroport.\nAnaïs Franquesa, advocada del Centre de Defensa de Drets Humans Irídia:\n"El fet que el Cos Nacional de Policia no està subjecte a aquesta resolució del Parlament ens preocupa perquè al final el que passa és que en gestió d'ordre públic a Catalunya s'estan utilitzant bales de goma i això és el que la ciutadania va dir clarament que no havia de passar."\nUn manifestant a l'aeroport del Prat amb una ferida al cap (Imatge de Fermin Lobowski)\nLa Policia Nacional i els Mossos coincideixen que totes les actuacions que fan es revisen per saber si no s'ha actuat d'acord amb els protocols, però només els Mossos reconeixen que han obert una investigació concreta, la que servirà per investigar per què una furgoneta de la BRIMO dels Mossos va circular als afores de l'aeroport amb manifestants al capó.\nUna furgoneta dels Mossos arrossega manifestants que intenten impedir l'arribada de reforços a l'aeroport del Prat https://t.co/hI2jPzL5Lv #SentènciaProcés pic.twitter.com/TrRdOQob1y\nTot i que no són els únics que tenen actuacions controvertides.\n [ David d'Ent.🎗#JoSócCDR ] (@denterd) October 14, 2019\nAcció dels antiavalots de la Policia Nacional a l'aeroport del Prat (Imatge de Fermin Lobowski)\nAgents antiavalots de la Policial Nacional van donar cops de porra per damunt de la cintura, en alguna ocasió, directament al cap. I com recorda Andrés García, també advocat d'Irídia, els cossos policials no poden utilitzar la porra per damunt de la cintura:\n"Pel que fa als protocols, tampoc es van respectar per part de la Policia Nacional ni pels Mossos per què es van donar cops amb la porra de dalt cap a baix, i això no és només il·legal sinó que també és delicte després d'una sentència de l'Audiència Provincial per uns fets similars en les mobilitzacions de Can Vies."\nJudici procés Policia Nacional Mossos d'Esquadra Policial


Biografies del Tercer Reich - L’Índia\nPosted by biografiestercerreich on Agost 19th 1900 to militar\nQuan va començar la Segona Guerra Mundial el virrei de l’Índia, en lord Linlithgow, va decidir entrar en el conflicte sense consultar-lo a cap representant polític del país. Això va indignar a una part de la població índia, i el moviment nacional indi es va oposar a l’entrada a la guerra. El líder del Partir del Congres, en Mohandas Gandhi, va declarar que estava encontra de l’entrada a la guerra en nom del principi de la no violència i, a finals de 1940, va començar una campanya de desobediència civil contra la participació forçosa a la guerra. Aquesta campanya va portar l’empresonament de 12.000 indis. Aquest caos que vivia el país el va aprofitar el líder de la Lliga Musulmana, en Muhammad Alí Jinnah, per reclamar la secessió del país i la constitució d’un nou Estat.\nQuan els japonesos avançaven per l’Àsia, els britànics, que necessitaven que el país s’entregués a la guerra, va enviar un grup de soldats i de diplomàtics per sufocar la rebel·lió de desobediència. Però el Partit del Congrés va continuar rebutjant qualsevol possibilitat de diàleg amb els britànics i va llançar l’eslògan; Quit India, que es va utilitzar en les manifestacions contra la guerra i que va acabar amb milers d’arrestats. El 1942 en Gandhi va ser detingut durant dos anys. Amb en Gandhi a la presó, el líder nacionalista Subhas Chandra Bose, que el 1939 va abandonar el Partit del Congrés per estar en contra de la campanya pacífica d’en Gandhi, va començar des d’Alemanya una activitat de propaganda contra la Gran Bretanya buscant l’alliberació de l’Índia amb l’ajuda de Japó. En Bose va aconseguir formar part d’un govern provisional de l’Índia lliure i va organitzar tres divisions amb soldats indis presoners per lluitar al costat dels soldats japonesos. Però la iniciativa d’en Bose es va veure frenada amb les derrotes japoneses i amb la seva mort el 1945 després de la rendició de les seves forces a Birmània. Tot i les campanyes de no violència, la indignació, la Lliga Musulmana i el moviment d’en Bose, més de dos milions d’indis varen lluitar en l’exèrcit britànic.\nDesprés de la guerra i el retorn de la seva sobirania:\nAl final de la guerra, l’hostalitat entre la Lliga Musulmana i el Congrés eren molt evidents i es veia clarament que les dues parts haurien de cedir. A l’agost de 1947 l’Índia va aconseguir la independència, però les reclamacions de la Lliga Musulmana varen acabar amb la secessió d’una part del territori de l’Índia amb la creació d’un nou Estat musulmà, el Pakistan. Però el problema nacional de Pakistan no va ser l’únic, en el país hi existien 844 llengües (14 grans idiomes, 120 idiomes menors i 710 dialectes), tot i que l’indi predominava sobre les altres llengües, només l’utilitzaven el 1947 el 40% de la població, i el 1960 encara quedaven més de 100 milions d’hindús que el desconeixien. Per aquest motiu quan es va declarar la independència es va establir que l’anglès i l’indi compartissin cooficialitat fins al 1965.\nLa gran varietat lingüística del país va forçar l’organització d’una estructura política de tipus federal i, així, el 1956 es varen organitzar els Estats Membres sobre criteris lingüístics i els 14 grans idiomes varen passar a ser oficials dins dels Estats Membres. Tot i això, l’existència de grans zones en les que es mesclaven diferents pobles i llengües feia impossible traçar límits precisos i vàlids per tots els pobles. Amb aquest problema varen sortir conflictes dels quals en varen ressaltar tres. l’enfrontament sagnant entre els grups gujarati i maharati, que es disputaven el domini de la ciutat de Bombai; el desig de la minoria sikhs de separar-se de l’Estat de Punjab per organitzar un altre Estat Membre amb la seva llengua pròpia i el desig de les tribus nagues, que es varen alçar en guerrilles el 1963 fins que varen aconseguir el reconeixement dels seus drets.\nDurant aquesta època fins al 1965, quan s’havia d’implantar l’indi com a única llengua, el govern va fer molts esforços per ajudar l’indi a penetrar en tots els Estats Membres; el 1949 es va reformar el servei de telègrafs, que va passar a ser utilitzat en escriptura devanagari i es varen fer fortes campanyes d’ensenyança del nou idioma oficial, tot i que l’ensenyança universitària va continuar en angles en les 30 universitats del país excepte la de Hayderabat que utilitzava l’indostaní. El desembre de 1965 havia d’acabar aquella etapa i l’indi havia de ser l’única llengua oficial, però a mesura que s’acostaven a aquella data les diferents llengües varen reaccionar ja que la supressió de l’anglès les col·locava en una situació d’inferioritat davant als habitants de parla índia, que tindrien moltes més facilitats per ingressar a l’administració federal. Després d’un aplaçament de dos anys, la qüestió es va tornar a plantejar el desembre de 1967, però llavors es varen tornar a produir manifestacions en contra. Després de greus tensions i la dimissió d’en Currim Chagla, el ministre d’Afers Exteriors i partidari de la cooficialitat de l’anglès, la Cambra Baixa de la Unió va aprovar el 13 de desembre de 1967, per 225 vots contra 75, la prolongació de la cooficialitat de l’anglès fins l’any 1975.\nA més d’imposar-se l’idioma indi, es va imposar l’escriptura devanagari i es va adoptar el calendari Saka i es va substituir el sistema mètric anglès pel decimal


L’acte ha servit per commemorar els 261 anys d’existència de la indústria del tap i el suro al municipi.\nPer homenatjar el primer taper, l’alumnat dels centres escolars de Cassà de la Selva han plantat un total de 261 alzines sureres a diversos indrets del municipi, entre els quals hi ha els terrenys de Can Vilallonga. Pau Presas ha explicat que “des del Consorci de les Gavarres estem molt contents que l’Ajuntament de Cassà de la Selva hagi escollit Can Vilallonga per plantar-hi bona part de les alzines sureres amb la participació dels alumnes dels centres educatius del municipi”.\nCan Vilallonga és la finca pública més gran de les Gavarres, amb 240 hectàrees custodiades pel Consorci de les Gavarres des de l’any 2011. S’hi duen a terme diverses activitats educatives, de lleure, d’explotació forestal i ramadera amb silvipastura i mediambientals, entre d’altres, i també activitats artístiques com el Festival Art i Gavarres.\nA l’acte també hi han participat l’alcalde de Cassà de la Selva, Robert Mundet; la directora dels Serveis Territorials d’Agricultura, Ramaderia, Pesca i Alimentació de la Generalitat de Catalunya a Girona, Elisabet Sánchez; la consellera de Medi Ambient del Consell Comarcal del Gironès, Pilar Aliu, i el director de l’Institut Català del Suro, Albert Hereu.\nL’acte també ha volgut donar visibilitat a la indústria surera del conjunt de municipis de les Gavarres.


Publicado: Miércoles, 17 Abril 2019 17:56\nAlumnes i professors fan visibles les malalties mentals i la tasca de l’entitat\nL’institut i les escoles de Porto Cristo han reunit més de quatre-centes persones per pedalar a favor de l’entitat Estel de Llevant i per acabar amb els prejudicis i el desconeixement que envolten les malalties mentals. Pocs minuts després de les nou del matí de dimecres dia 17 d’abril ha començat la V Bicicletada Solidària, que han organitzat els diferents representants de la comunitat educativa de l’IES Porto Cristo i el Policia Tutor. I és que la causa solidària per a la bicicletada d’enguany és l’associació Estel de Llevant, que fa feina per a les persones amb trastorn de salut mental i per a les seves famílies.\nMolts dels usuaris d’Estel de Llevant també han participat en la bicicletada solidària i han acompanyat els alumnes i professors de Porto Cristo fins a l’auditori de Sa Màniga, a Cala Millor. Allà s’ha llegit el manifest. “Estel de Llevant fa una feina preciosa per combatre la invisibilitat, els prejudicis i l’estigmatització que afecten les malalties mentals i les persones que les pateixen. I també per aconseguir que les persones que ho desitgin puguin integrar-se novament dins el mercat laboral i puguin tenir una vida tan rica, plena i feliç com sigui possible. Sabem que ara estan molt contents perquè tenen un local nou, però també que han hagut de fer un gran esforç per aconseguir-lo i reformar-lo. Perquè un dels valors que tenim més arrelats al nostre centre és el de la solidaritat, volem que els doblers recaptats amb la nostra bicicletada siguin per a ells. Moltes gràcies per la feina que feis, Estel de Llevant. Us estimam!”, ha conclòs la dedicatòria que s’ha llegit davant l’auditori de Sa Màniga.\n“La bicicletada és un projecte solidari, educatiu i de salut”, destacà la directora de l’IES Porto Cristo, Xisca Bonet, “abans de la bicicletada els responsables d’Estel de Llevant han fet xerrades i tallers amb tots els alumnes del centre perquè coneguin l’associació, a qui va dirigida la seva donació i familiaritzar-los amb la salut mental”, ha afegit Bonet. “Des de l’Ajuntament volem donar suport a iniciatives com aquesta, és fantàstic veure com els diferents centres escolars se sumen a aquesta bicicletada; tota aquesta festa serveix per poder parlar de salut mental i de malalties mentals, unes malalties que durant molt de temps han estat silenciades i també serveix per donar a conèixer tota la feina que fa Estel de Llevant”, ha destacat el la batlessa de Manacor, Catalina Riera, que ha assistit a la sortida de la bicicletada juntament amb la regidora Antònia Llodrà.\nAmb la V Bicicletada solidària els alumnes i professors col·laboren econòmicament i de manera voluntària amb una donació de tres euros a l’associació Estel de Llevant. A canvi reben “una camiseta i un punt de llibre que han il·lustrat els usuaris d’Estel de Llevant i gràcies a l’aportació de diversos comerços hem pogut gaudir de punts d’avituallament i d’un berenar”, ha destacat Andreu Alba, el Policia Tutor de Porto Cristo.


Moya i Carabaña, destacats al Campionat d'Andorra\nActualitzada 21/07/2020 a les 06:59\nPol Moya i Dayane Huerta, campions als 1.500 metres i Nahuel Carabaña i Anna Artal, guanyadors als 5.000 van ser alguns dels destacats a la primera jornada del Campionat d’Andorra d’atletisme que va acollir l’Estadi Comunal Joan Samarra. En aquest primer dia van participar una setantena d’atletes que tornaven a recuperar sensacions després de l’aturada per la Covid-19.\nA banda dels citats, Arnau Roig, Guillem Arderiu, Ona Rossell i Carla Marsol es van imposar als 100 metres, Aleix Porras i Dayane Huerta van guanyar els 400 i Marc Gale i Laia Saumell van ser els més ràpids a la prova de 110 metres tanques. En alçada, els dominadors van ser Iker Martín i Carlota Málaga i en pes el triomf se’l van endur Unai Olea i Dolça Fajardo. Les mesures de seguretat van obligar la federació a dividir el campionat en dues jornades, per evitar aglomeracions. Així, la segona data on tindran lloc les proves restants se celebrarà el proper 9 d’agost.


L'Ideal de l'Ebre: La veritat del cas Centelles\nLa societat catalana ha començat la setmana perplexa amb la decisió dels hereus d'Agustí Centelles devendre l'històric arxiu del fotoperiodista al ministeri de Cultura espanyol. Des del Principat no s'entén com pot ser que l'obra d'un cèlebre antifranquista com Centelles acabi a l'arxiu de Salamanca, l'històric magatzem de l'espoli franquista, per una absurda disputa entre la Generalitat de Catalunya i els hereus del fotògraf.\nDes de CiU ja s'han afanyat a qualificar de 'fracàs' les negociacions de Tresserras, quan en realitat els convergents són els principals culpables que l'arxiu de Centelles no hagi acabat a Catalunya. Amb la veu petita i lluny dels micròfons, els hereus de Centelles expliquen que fa més de vint anys que intenten vendre l'arxiu a la Generalitat, però durant la llarga nit cultural del pujolisme cap representant de Cultura va prendre's seriosament els oferiments de l'arxiu, la joia de la corona de la fotografia catalana durant la Guerra Civil.\nAmb l'arribada a la conselleria de Tresserras la Generalitat va fer la primera aposta seriosa per comprar l'arxiu, però el ressentiment de la família de Centelles davant tants anys d'indiferència no ha pogut ser vençut pel Departament de Cultura. A més, a aquestes reticències de la família Centelles cal sumar-hi la fosca negociació duta a terme per l'assessor de la família, Joaquín D. Gasca, un personatge proper a la vicepresidenta De la Vega i altres alts càrrecs del PSOE.\nEl tal Gasca va aparèixer prometent a la família que l'Estat arreglaria el greuge infligit per la Generalitat al nom d'Agustí Centelles, que mai va atorgar la Creu de Sant Jordi al fotoperiodista quan va retornar de l'exili. Amb una negociació agressiva més pròpia del món del futbol que de l'àmbit cultural, Gasca va fer servir les seves males arts per intoxicar la família Centelles, molt vulnerable i dolguda sentimentalment amb la Generalitat, i apropar-la al ministeri de Cultura. A través dels seus contactes madrilenys, Gasca hauria seduït la família Centelles amb la promesa d'un bon tracte al conjunt expositiu i més calers per l'arxiu, provocant aquesta escandalosa subhasta de diner públic entre el ministeri i la Generalitat de la qual el conseller Tresserras no ha volgut ser còmplice.\nDes del Departament de Cultura s'espera que el ministeri s'excusi per l'intrusisme en la negociació i tingui un gest per tal de mantenir la col·lecció a Catalunya. Sigui com sigui, el preu per conservar l'arxiu a Catalunya serà car, i a hores d'ara González-Sinde, Guardans i companyia deuen brindar pel gol a la Generalitat. Per ells el retorn de l'arxiu Centelles és una carta d'or que només jugaran a canvi d'importants cessions de la Generalitat en futures negociacions.


RECEPTA DE CÒCTEL NEGRE RUS - > CÒCTELS I ALTRES RECEPTES\nEs necessita una bona beguda de vodka per sobreviure a un hivern de Moscou i el clàssic còctel negre rus està a l’alçada.\nEl Black Russian és un còctel senzill en dues parts que combina vodka i Kahlúa, un licor de cafè elaborat amb rom, sucre i cafè àrab. La beguda va ser creada a finals dels anys quaranta pel cambrer Gustave Tops a l’hotel Metropole de Brussel·les.\nSegons la història, va preparar la beguda per a Perle Mesta, l'ambaixador nord-americà a Luxemburg, que passava l'estona al bar. El nom és una simple referència als ingredients: Kahlúa és negre, mentre que el vodka s’associa habitualment a Rússia. (No tingueu en compte que Kahlúa es produeix a Veracruz, Mèxic.) La fosca i misteriosa beguda hauria estat emblemàtica de l'època, amb la guerra freda que tot just començava.\nActualment, el negre rus és menys conegut que el seu successor, el Rus blanc , que afegeix crema al seu originador. El rus blanc es va inventar en els anys seixanta, però va quedar immortalitzat per sempre a la pel·lícula de 1998 El gran Lebowski. El negre rus no ha tingut una sort similar al llarg de les dècades, però continua sent un clàssic que ha esperonat innombrables innovacions. El Bulldog de Colorado és essencialment un rus blanc amb cola. El tobogan és un rus blanc amb crema irlandesa. Potser cap d’aquestes begudes existiria avui si Tops no hagués combinat vodka i Kahlúa fa tots aquells anys.\nEl Black Russian és molt fàcil de fer, de manera que és un gran candidat per barrejar-se a casa. Simplement remeneu els ingredients amb gel i coleu el líquid en un got nou. Aquesta recepta representa una versió força seca del negre rus i és un punt de partida sòlid. Podeu utilitzar més Kahlúa i menys vodka per fer una beguda més dolça.\nDarrere la beguda: el negre rusARTICLE RELACIONAT Vídeo destacat\nAfegiu vodka i Kahlúa en un got de barreja amb gel i remeneu fins que estigui ben refredat.\ncom es fa un còctel tom collins\nsignificat bíblic de 111\ncom fer un martini amb suc d’oliva\ncom es fa xarop simple per a còctels


19 de setembre — Ajuntament de Tarragona\nDones castelleres: 13 mirades”\n19/09/2016 a 10:00 a 02/10/2016 a 14:00 Pertany a\nPati Rei Jaume I, Ajuntament de Tarragona, i Antic Ajuntament\n“Dones castelleres: 13 mirades”, dels fotògrafs Ariadna Brunet, Antoni Coll, Mireia Comas, Laia Díaz, David Oliete, Josep Pont, Laura Rodríguez, Jean Segovia, Marc Serarols, Rodrigo Sicilia, Laia Solanellas, Jon TC i Pere Toda.\nObert diàriament fins al 2 d’octubre.\nL’Invisible Titelles presenta Me llaman Perla Preciosa\nTitelles per a adults.\n17.30 h, Ball d’en Serrallonga Petit.\n17.50 h, Ball de Pastorets Petit.\nEscapada del Ball de Cossis Petit, i tot seguit parlaments del Ball de Gitanes Petit\nOrganitzat per Agrupació de Comerciants del Carrer Lleida\nEl Seguici Petit enceta les aparicions dels elements més representatius de la nostra festa. Reproduint l’estètica i la manera de fer del Seguici gran, ompliran places i carrers de músiques, balls i espurnes. Petits de mida però grans de cor!\nHi participen: Ball de Diables Petit, Drac Petit, Bou Petit, Vibrieta, Ball d’en Serrallonga Petit, Aligueta, Mulasseta, Cucafereta, Lleonet, Negritos Petits, Gegants Moros Petits, els Nanos Nous Petits, Ball de Pastorets Petit, Ball del Patatuf Petitet, Ball de Cercolets Petit, Ball de Bastons Petit de l’Esbart Santa Tecla, Ball de Gitanetes, Ball de Cossis Petit, la Colla Petita dels Xiquets de Tarragona i la Banda Petita de la Unió Musical de Tarragona.\nRambla Nova, entre els carrers Adrià i Roger de Llúria\nOrganitzat per Associació Crazy Boots\nDJ Pallaretti Què\nDJ Pallaretti (soul-ska 60s/ Tarragona), selector ganjanighter i barretinaire a parts iguals, amb predilecció per la música negra des de l’ska primerenc, l’early reggae, el northern soul, el R’n’B i el boogaloo fins als sons de guateque seixanter ie-ie i alguna frikada més…\nVersots i parlaments dels balls parlats petits\n19.45 h, Ball de Sant Miquel i Diables Petit.\n20 h, Ball d’en Serrallonga Petit.\nTorna la Plaça Friki! Què\nDesprés d’un any de parèntesi tornen els vespres més esbojarrats de la festa major en aquest mític espai. Propostes diferents i gamberres per a tots els públics. Avui estrenarà la plaça El Romperécords (Mèxic), un artista que ha exposat les seves gestes davant de milers de persones en festivals de teatre, circ i arts de carrer d’arreu d’Europa i l’Amèrica Llatina. El seu humor absurd, simple i lleuger han aconseguit convertir-lo en un divertit espectacle en viu per a totes les edats.\nTanda de lluïment de la Santa Tecla Petita\nEn acabar, darrer ball amb parlaments del Ball de Gitanetes.\nVersots i parlaments del Ball de Pastorets Petit\nVersots i parlaments del Ball de Gitanes Petit\nThis is England, de Shane Meadows (2008).\nLa Plaça Friki presenta Dave Wonderthing Què\nLa Plaça Friki presenta Dave Wonderthing (Madrid), un artista que ens endinsa en el món de la màgia, l’escapisme i altres proeses. Un peculiar artista de l’impossible, que farà del suspens, el perill, el desconcert i l’humor les seves principals armes per entretenir i divertir la seva audiència.\nAvui, contes amb el Carles Alcoy i la Rat Cebrián.\nTaquilles del Teatre Metropol (Rambla Nova, 46) i teatres.tarragona.cat/festivaldestiu\nA partir de les 20 h, a les taquilles del Teatre Auditori del Camp de Mart, el mateix dia del concert\nEls Manel tornen a Tarragona per presentar el seu últim disc, Jo competeixo, gravat als Estats Units entre una església propera a Woodstock i Nova York. Un nou àlbum amb onze petites històries narratives en què el pop contemporani esquitxat de matisos electrònics referma aquest quartet barceloní com un dels referents indiscutibles del pop-folk.\nJardins de Saavedra, La Terrasseta Organitzat per Ekinoci


Benicàssim suma salut i benestar a la seua oferta turística per a la temporada estival | Castelló Extra\nPer a la present temporada estival, Benicàssim sumarà a la seua tradicional oferta un nou projecte en el qual conjugaran a la perfecció la salut i el benestar i amb el qual l’experiència en el municipi serà molt més completa.\nLa regidoria de Turisme organitza Benicàssim Inspira i, al costat de Bodywisdom Spain, oferirà del 17 al 19 de juliol un complet programa en el qual la salut, el benestar i el relax seran les seues màximes. L’alcaldessa, Susana Marqués, l’edil de Turisme, Cristina Fernández, i la presidenta de Bodywisdom Spain, Bibiana Badenes han presentat aquest matí la iniciativa que s’emmarca en el projecte Benicàssim Saludable posat en marxa des de les regidories de Turisme i Desenvolupament Sostenible.\nCristina Fernández ha comentat que “ja el mes de gener Benicàssim va iniciar el camí per a convertir-se en Destinació Turística Saludable i al projecte que vam presentar en Fitur s’incloïen una sèrie de propostes en les quals estaven presents el relax, la salut, el descans, la qualitat de vida i la sostenibilitat”. En el context actual, estes premisses cobren ara més força que mai a l’hora de triar una destinació turística “el que converteix el projecte en un dels eixos estratègics de la recuperació i dinamització del turisme a Benicàssim”.\nBibiana Badenes ha incidit en la seua intervenció que “Benicàssim Inspira’ vol incloure a tots els veïns de Benicàssim amb els seus negocis i aportacions, al mateix temps de ser un clar manifest d’abraçar a les noves idees i al qual ve de fora”.\nPer part seua, l’alcaldessa Susana Marqués també ha tirat la vista arrere per a recordar el producte que es va presentar en Fitur i ha posat en valor el turisme de salut “del qual Benicàssim ja va ser pioner en els anys setanta amb la construcció del Centre de Talasoterapia El Termalisme i que ens va deixar un llegat de turisme de qualitat que hui continua viu”. La primer edil ha incidit en què el turisme, juntament amb el sector serveis, “són el nostre principal motor econòmic i generador de llocs de treball, i en la seua posada a punt i dinamització després de la crisi patida hem invertit ja més de sis milions d’euros a través del projecte Reactiva Benicàssim, destinant tres milions d’euros a ajudes directes a empresaris del sector”.\nQuant al programa de Benicàssim Inspira, el Desert de les Palmes, les platges, Vila Elisa i l’amfiteatre Pepe Falomir són els espais que acolliran les activitats obertes al públic general, gratuïtes i entre les quals s’inclouen tallers de consciència corporal, gimnàstica per a majors i tai-chi a la platja.\nHelena Barquilla, amb l’activitat “Moviment conscient a la platja 5 ritmes”, oferirà als assistents la possibilitat d’alliberar tensions, explorar emocions i meditar en moviment. Amb Ernest March es podran conéixer les plantes que es troben al Desert de les Palmes i la seua aplicació culinària. I al costat de Karla Hoyos es reflexionarà sobre este camí sense retorn que el turisme ha emprés cap a la sostenibilitat, responsabilitat social i comerç just com a únic camí per a complir els 17 Objectius de Desenvolupament Sostenible de l’Agenda 2030.\nEl programa complet es pot consultar en la web de Turisme Benicàssim (www.turismo.benicassim.es) i els interessats a participar han de realitzar la seua inscripció en http://benicassiminspira.com ja que l’aforament de totes les activitats és limitat.\nEn definitiva, Benicàssim Inspira oferirà un conjunt d’activitats en les quals la salut, el benestar i el relax seran els seus principals ingredients. Una iniciativa que es converteix en el punt de partida de tota una sèrie d’accions programades dins del projecte Benicàssim Destinació Saludable que conjumina experiències healthy com a programes a la carta de ‘envelliment actiu’, cos i ment, antiestrés i de connexió amb la naturalesa. Tot això, acompanyat per una oferta gastronòmica slow food basada en menús saludables amb productes locals i de proximitat per a degustar de manera sana els sabors que ofereix Benicàssim.


No s'ha de treballar en diumenge - Viquitexts\nNo s'ha de treballar en diumenge\nLa noia de les mans tallades No s'ha de treballar en diumenge\nLa nau de veles d'or La Ventafocs\nNo s'ha de treballar\nVeus-aquí que una vegada hi havia un llenyater que vivia amb la seva muller i amb una filla que estava molt malalta. L'havien duta per tots els santuaris dels voltants, però no s'havia obrat el miracle de la seva curació.\nUn vespre el llenyater, que es deia Maties, trobant-se al mig del bosc, va veure's voltat per una gran sardana de nans que dançaven i cantaven amb grans senyals de fatiga:\n—El dia és per treballar,\nel dia és per treballar!....\nI no sabien cantar altre cosa. I en Maties els va dir:\n—El vostre cant no és gens variat i hi tindrieu d'afegir alguna cosa.\nEls nans el varen suplicar desesperadament:\nI quan varen cantar altre cop:\n—El dia és per treballar!\nEl llenyater va dir:\n—I la nit per reposar.\nAleshores es va fer entre els nans un gran tumulte. Va sortir un vell muntat sobre un cavallet i quan es va fer el silenci entre els nans que donaven mostres de molta alegria, el vellet va dir:\n—Has d'ésser recom pensat per haver afegit alguna cosa al nostre cant. Et dono a escullir entre la riquesa i la salut de la teva filla.\nEn Maties no va dubtar ni un instant. Va escullir la salut de la seva filla i quan va arribar a casa seva la va trobar feliç i riallera com si mai hagués estat malalta. D'aquesta aventura s'en va parlar molt al país. Hi havia una fornera que també tenia la seva filla malalta i va decidir anar al bosc. Quan li varen sortir els nans amb les seves dances i la seva cançó:\nEl dia és per treballar\ni la nit per reposar..\nElla hi va afegir:\n—I tot el llarc de l'anyada...\nVolia dir alguna altre cosa, però la llengua se li va quedar parada i no va poder afegir-hi res més. Aleshores va sortir de sota terra una noieta muntada sobre una cabreta i li va dir:\n—Per haver afegit alguna cosa a la nostra cançó mereixes una recompensa. Tria entre la riquesa i la salut de la teva filla.\nLa fornera, que era molt avara, va escullir la riquesa i quan va tornar a casa seva la seva filla havia mort.\nVa sentir una gran enveja de la felicitat del llenyater i com que li devia diners, el va amenassar de treure'l de la seva barraca i de fer-lo morir de fam.\nPer poder pagar aquell deute a la fornera, el llenyater, la seva muller i la seva filia treballaven tot el dia al bosc. Mentre en Maties tallava les branques, la seva muller i la seva filla feien les feixines.\nUn diumenge el llenyater va anar al bosc tot sol. Havia treballat molt, demanant a Déu que'l perdonés per haver faltat al precepte, però desitjant poder pagar aviat el deute a la fornera. Estava tan cansat que's va dormir al peu d'un arbre. Quan es va despertar el voltava la sardana dels nans que cantaven sense parar:\ni la nit per reposar,\ni tot el llarc de l'anyada....\nAleshores en Maties tot pensatiu, va dir:\n—Nostre Senyor va manar\nque el diumenge no es treballi!\nTot seguit que va haver dit això es va iluminar tot el bosc i el vellet del cavallet va aparèixer i va dir:\n—Dient, aquestes paraules has romput l'encant que pesava sobre nostre i que ens feia sofrir tan amb aquestes dances seguides i aquestes cançons que no s'acaben mai.\nAra, en recompença, et donarem totes les nostres riqueses.\nI va ordenar a cada nan que deixés als peus d'en Maties un sac plé. I en Maties recull tots aquells sacs, que amb prou feines els podia portar, i quan els té a casa seva els obre i veu que eren plens de fulles seques. I ell que diu, amb molta tristesa:\n—Aquells nans, que semblaven tan bons, s'han rigut de mi!\nPerò la seva muller i la seva filla li varen dir:\n—Ara ho veurem. S'han de purificar les coses que venen per encantament.\nI elles que agafen aigua beneita i l'espargeixen sobre els sacs. I aleshores, obrint-los de nou, els varen trobar tots plens de monedes d'or.\nVaren pagar alegrement el séu deute a la fornera i varen viure molt felissos, sense abandonar el seu bosc, però transformant la seva barraca en una gran masia blanca, entre la verdor de les hortes.\nObtingut de «https://ca.wikisource.org/w/index.php?title=No_s%27ha_de_treballar_en_diumenge&oldid=75744»\nLa pàgina va ser modificada per darrera vegada el 25 jul 2014 a les 14:11.


Un dia en la vida d'un bebè. Primers descobriments\nUn llibre il·lustrat amb solapes per despertar la curiositat dels més petits i ensenyar-los les seves primeres paraules.\nElla Bailey és una jove il·lustradora freelance que viu a Nottingham, Regne Unit. Es va graduar en Il·lustració\na la Falmouth University. És autora de diversos llibres.


Detingut un matrimoni a Elx per una presumpta agressió mútua\nLa parella, que va ser atesa de lesions, discrepa sobre qui va començar la baralla a Torreta Verdi\nLa Policia Local d'Elx va detenir un matrimoni la matinada del 14 de novembre passat per una presumpta agressió mútua a Torreta Verdi.\nLa discussió va començar en un restaurant, encara que les suposades agressions van tenir lloc al seu domicili. Els agents van anar a la vivenda després d'atendre una trucada del 112 en què la dona denunciava haver estat agredida pel seu marit en un presumpte delicte de violència de gènere, motiu pel qual va ser detingut.\nSegons va relatar la víctima, quan ella ja estava estirada el seu marit l'hauria agafat dels cabells i arrossegat pel saló, indicant a més que no era la primera vegada que ho feia però no ho havia denunciat abans.\nPer la seua banda, el presumpte agressor va assenyalar que per un assumpte de gelosia la seua parella l'havia copejat i esgarrapat i per això s'havia defensat, per la qual cosa la dona va ser detinguda també per un presumpte delicte de violència domèstica.\nEls agents, després d'escoltar les dos parts i veure les lesions que presentaven a primera vista, van procedir a la detenció de tots dos i el seu trasllat al centre de salut per fer les cures i el comunicat de lesions.\nA la vivenda hi havia els dos fills de la parella, una nena de 12 anys i un jove de 23 anys, que van afirmar no haver escoltat res ja que es trobaven dormint. El fill gran es va fer càrrec de la seua germana menor amb el consentiment previ dels pares.


Clementina Arderiu i Voltas neix el 1889 a Barcelona. Durant l'adolescència aprèn l'ofici familiar, l'argenteria, i hi treballar mentre estudia piano i llengües. Des de molt jove té passió per la lectura, la qual cosa l'anima a seguir el camí de la literatura. El 1911, amb 22 anys, publica el primer poema i el 1913 és inclosa a l'Antologia de poetes catalans d'avui de la influent revista L'Avenç. El primer llibre veu la llum pocs anys més tard (1916), una recopilació que, amb el títol de Cançons i elegies, presagia els futurs interessos de l'autora. Aquest mateix any es casa amb el poeta Carles Riba, la qual cosa fa que prengui part activa a la vida literària catalana d'aleshores.\nTot i la relació matrimonial amb Riba, aquest no influeix de manera significativa en l'essència de la seva obra, més propera, per exemple, als postulats de Josep Carner o a la modernitat de Tomàs Garcés. No obstant això, la projecció de l'obra ribiana suposa una intensa vida intel·lectual que tots dos comparteixen i, també, nombrosos viatges que els porten a recórrer Europa. El 1920 publica el segon llibre de poemes, L'alta llibertat (1916-1920), on aprofundeix els trets fonamentals de la seva poètica. El crític Joaquim Molas ha destacat la fidelitat de l'autora tant a Carner com a la forma estròfica de la cançó.\nTant Clementina Arderiu com Carles Riba viuen exiliats fins al 1943 i la guerra té una presència important en l'obra posterior de l'autora. El 1938 havia guanyat el premi Joaquim Folguera amb Sempre i ara, però anys després, el 1946 afegeix una part que parla directament de les seves experiències de la contesa: "Sentiment de guerra". Entre el 1936 i el 1950 la producció poètica de l'Arderiu baixa de manera notable. Serà en aquesta dècada quan, després de situar-se dins l'ambient de postguerra, la parella de poetes tindrà de nou un paper essencial dins la poesia catalana, esdevenint un punt de referència dels autors que havien quedat al país i de les noves generacions. També durant la dècada de 1950 tornen a viatjar i tenen lloc els congressos poètics de Segòvia, Santiago i Salamanca. De les estades a Alemanya i Anglaterra surten els poemes del llibre És a dir (1958), que guanya els premis Óssa Menor (1958) i Lletra d'Or (1960).\nLa mort de Carles Riba l'any 1959 fa que Clementina Arderiu abandoni la poesia durant dos anys. A poc a poc s'aniria gestant un llibre que no veu la llum fins al 1969, L'esperança encara, on l'autora analitza un dels seus temes més volguts i sovintejats, la necessitat de viure amb els ànims que t'atorga l'esperança.\nClementina Arderiu mor el 1976, a l'edat de vuitanta-set anys, convençuda que la seva obra havia respost en bona mesura a les seves intencions. Feia tres anys que havia publicat la seva Obra poètica reunida, de la qual va tenir cura ella mateixa.\nClementina Arderiu, a l'esquerra, amb els seus pares i les seves germanes Rosa i Neus, cap al 1903.\nClementina Arderiu cap al 1909.\nArderiu amb Riba a la boda d'Eugènia Crexells i Xavier Turull.


20/09/2018: III Jornades Internacionals Comunicació i Salut: #ParlemdeVIH? – OCC InCom-UAB\nHome > Recursos > Convocatòries > 20/09/2018: III Jornades Internacionals Comunicació i Salut: #ParlemdeVIH?\n20/09/2018: III Jornades Internacionals Comunicació i Salut: #ParlemdeVIH?\nLa tercera edició de les jornades organitzades per SCOMLab Comunicació i Salut està dedicada a parlar de VIH. Ens interessa debatre sobre la difusió de les campanyes de prevenció, així com tot el que té a veure amb la informació que circula al voltant del seu tractament i les recomanacions sobre com viure amb aquesta malaltia. Però no es tracta només de veure quins continguts estan disponibles i com circulen aquests, sinó que també volem debatre sobre el seu seguiment, consum, usos, apropiacions… per part de les persones interessades. A més a més, la divulgació científica ens preocupa. De quina manera es donen a conèixer les investigacions mèdiques sobre VIH? Quins recursos narratius segueixen aquests continguts.\nCrida a l’enviament de propostes